ทองคำปิดลบ 4.50 ดอลล์
สัญญาทองคำตลาดนิวยอร์กปิดร่วงลง เหตุนักลงทุนคลายกังวลเงินเฟ้อ
28 มิ.ย. 2554

สัญญาทองคำตลาดนิวยอร์กปิดร่วงลง เหตุนักลงทุนคลายกังวลเงินเฟ้อ 
สัญญาทองคำตลาด COMEX (Commodity Exchange) ส่งมอบเดือนส.ค.ร่วงลง 4.50 ดอลลาร์ ปิดที่1496.40 ดอลลาร์/ออนซ์ หลังจากเคลื่อนตัวในช่วง 1,490.80-1,506.10 ดอลลาร์
สัญญาโลหะเงินส่งมอบเดือนก.ค.ร่วงลง 1.053 ดอลลาร์ ปิดที่ 33.585 ดอลลาร์/ออนซ์ และสัญญาโลหะทองแดงส่งมอบเดือนก.ค.ลดลง 4.7 เซนต์ ปิดที่ 4.0515 ดอลลาร์/ปอนด์
ส่วนสัญญาพลาตินัมส่งมอบเดือนก.ค.ดิ่งลง 4.60 ดอลลาร์ ปิดที่ 1,673.00 ดอลลาร์/ออนซ์ และสัญญาพัลลาเดียมส่งมอบเดือนก.ย.ร่วงลง 6.90 ดอลลาร์ ปิดที่ 724.60 ดอลลาร์/ออนซ์
จากอ้างการเปิดเผยของนักวิเคราะห์ในตลาดทองคำนิวยอร์กระบุว่า นักลงทุนลดการถือครองทองคำเนื่องจากกระแสความวิตกกังวลเกี่ยวกับเงินเฟ้อเริ่มบรรเทาลง หลังจากราคาสินค้าโภคภัณฑ์ประเภทต่างๆ โดยเฉพาะน้ำมันดิบ ร่วงลงติดต่อกันหลายวัน โดยเมื่อคืนนี้นี้ สัญญาน้ำมัน NYMEX ร่วงลงปิดที่ระดับ 90.61 ดอลลาร์/บาร์เรล ขณะที่ราคาธัญพืชในตลาด CBOT ปรับตัวลงเช่นกัน